Diari Oficial de la Generalitat Valenciana


Sumari del DOGV 5971, del 10-03-2009 (2009/2196)

Judici de faltes 113/2008. Notificació de la sentència a Regui Noureddine.
--------------------------------------------------------------------------

### Dades del document

Número de DOGV
:   5971

Data del DOGV
:   10-03-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/2196


Data del document
:   18-02-2009

Organisme emissor
:   Jutjat d'Instrucció Número 1 de Motilla del Palancar

Tipus de document
:   Edicte

Descriptors 

:   * sistema judicial

Judici de faltes 113/2008. Notificació de la sentència a Regui Noureddine. [2009/2196]  
Procurador: sense professional assignat  
Advocat: sense professional assignat  
Representat: Rogui Noureddine  
Bienvenido Ortega García, secretari del Jutjat d'Instrucció número 1 de Motilla del Palancar (Conca) done fe i testimoniança:  
Que en el judici de faltes número 86/2008 s'ha dictat la present sentència, que té l'encapçalament i la part dispositiva que diuen així:  
«Sentència número 86/2008   
Motilla del Palancar, 10 de desembre de 2008   
David Candelas García, jutge del Jutjat d'Instrucció número 1 de Motilla del Palancar i partit, ha vist les presents actuacions de judici de faltes, registrades amb el número 113/2008, per una suposada falta d'estafa, seguides entre les parts; d'una part, com a denunciant, Francisco Ruiz Cuesta, que actua en nom i representació pròpies; d'una altra part, com a denunciat, Regui Noureddine, i, com a perjudicada, l'estació de servicis Estación de Servicios Castillejo de Iniesta, situada a l'A-III, pk 224; amb la intervenció del Ministeri Fiscal en l'exercici de l'acció pública.  
Antecedents de fet  
1. El present expedient de judici de faltes es va iniciar en virtut de la denúncia de Francisco Ruiz Cuesta davant la Guàrdia Civil de Motilla del Palancar (Conca). Mitjançant la interlocutòria de 15 de setembre de 2008, es van reputar els fets com a falta, i es va convocar a la vista oral, que ha tingut lloc en el dia de hui, 10 de desembre de 2008, amb el resultat que consta a l'acta corresponent alçada sota la fe pública de la secretària.  
2. A l'acte de la vista van comparéixer la part denunciant, que es va ratificar en la denúncia, i va manifestar que reclamava l'import del combustible estafat en nom de l'estació de servicis perjudicada. La part denunciada va manifestar no ser l'autor dels fets, i va aportar la documental que va estimar convenient. El Ministeri Fiscal, a la vista de la falta de proves, no va formular acusació contra el denunciat.  
3. En la tramitació de les presents actuacions s'han observat les prescripcions legals oportunes.  
Fets provats  
Únic. No ha quedat acreditat que el senyor Noureddine siga l'autor dels fets que se li imputen.  
Fonaments de dret  
1. El dret constitucional a la presumpció d'innocència és la primera i principal garantia que el procediment penal atorga al ciutadà acusat. Constituïx un principi fonamental de la civilització que tutela la immunitat dels no culpables perquè en un estat social i democràtic de dret és essencial que els innocents estiguen en tot cas protegits davant de condemnes infundades, mentre que és suficient que els culpables siguen, generalment, castigats. La condemna d'un innocent representa una fallida absoluta dels principis bàsics de llibertat, seguretat i justícia que fonamenten el contracte social i és per això que el dret constitucional a la presumpció d'innocència constituïx el pressupost bàsic de totes les altres garanties del procés (STS de 16 de març de 1998).  
Des de la sentència 31/1981, de 28 de juliol, el Tribunal Constitucional ha declarat que la presumpció d'innocència únicament es pot destruir com a conseqüència d'una mínima activitat probatòria de càrrec que ha d'estendre's a tots els elements subjectius i objectius de la infracció determinants de la culpabilitat de l'acusat (STC 93/1994, de 21 de març).  
En el present cas de la prova practicada, fonamentalment de la testifical del denunciant, s'inferix que el autor dels fets era un baró, corpulent i d'un metre huitanta centímetres aproximadament d'estatura, trets que no concorden amb el denunciat. A més a més, este va manifestar que la matrícula identificada corresponen amb un vehicle que va ser propietat seua, que va ser abandonat a la via pública i retirat pels servicis municipals, vehicle que no es correspon amb el vehicle en què es va desplaçar l'autor dels fets, motiu pel qual és procedent el dictat d'una sentència lliurement absolutòria del denunciat i tot això de conformitat amb el que demana el Ministeri Fiscal i en aplicació del principi acusatori que regix el nostre dret punitiu.  
2. D'acord amb el que disposa l'article 240 de la Llei d'Enjudiciament Criminal i, en el sentit contrari, en l'article 123 del Codi Penal, és procedent declarar d'ofici les costes processals causades.  
Vists els preceptes legals citats i altres aplicables de manera general i pertinent.  
Dispositiva  
Absolc Regui Noureddine pel que fa als fets enjudiciats en el present procediment, i declare d'ofici les costes processals causades.   
Notifiqueu esta sentència a les parts i feu-los saber que, de conformitat amb el que disposa l'article 976, en relació amb els articles 795 i 796 de la Llei d'Enjudiciament Criminal, contra esta sentència es pot interposar un recurs d'apel·lació, en el termini de cinc dies, davant este mateix Jutjat a fi que el resolga l'Audiència Provincial de Conca; expediu una testimoniança d'esta sentència, que quedarà unida a les actuacions, i incorporeu-ne l'original al corresponent llibre de sentències.  
Esta és la meua sentència, que pronuncie, mane i firme».  
Publicació. La sentència anterior la va llegir i publicar el jutge que la va dictar, mentre estava celebrant audiència pública en el dia de hui. En done fe.  
I perquè conste i valga de notificació de sentència a l'actualment en parador desconegut, i es publique en el Diari Oficial de la Comunitat Valenciana, expedisc esta cèdula.  
Motilla del Palancar, 18 de febrer de 2009.- El secretari: Bienvenido Ortega García.